LidanRubinov/Halacha-QA huggingface dataset:
שאלה: טלטול בשבת בתוך עירוב: לפי המשנה ברורה סימן שס"ד ס"ק ה ראוי לבעל נפש לא לטלטל בתוך עירוב בשבת כי צורת הפתח אינה מועילה ברשות הרבים דאורייתא. הוא מסביר שאלה שמטלטלים מסתמכים על דעת "יש אומרים" שרשה"ר דאורייתא היא רק כשעוברים שישים רבוא. בביאור הלכה ארוך בסימן שמ"ה הוא מברר כל השיטות ומסיק שרוב הראשונים לא סוברים כ"יש אומרים" כולל השלחן ארוך והרמב"ם. ולפי זה לדעת המ"ב נראה דחוק איך רוב העולם נוהגים לטלטל. למעשה נראה לי שרק מיעוט חוששים לדעת המשנה ברורה. מה דעת הרב בעניין?
תשובה: המשנ"ב דיבר במקום שיש רה"ר, ואף לפי השיטה השניה שלא מצריכה 60 ריבוא בפועל, צריך להיות כביש מפולש, שעשוי להילוך רבים. השאלה היא האם הכבישים היום עשויים להילוך רבים, בייחוד ביישובים ובמושבים, וגם בערים. (יש אומרים שצריך להיות "דומיא דדגלי מדבר", שעוברים ברכב ולא ברגל. יש לזה תשובות מגדולי האחרונים, שרוצים לומר שאם עוברים ברכב, כגון כביש ז'בוטינסקי וכו', לא נחשב רה"ר). אך יש בעיה גם בישובים קטנים כשסומכים על צורת הפתח, לפי הרמב"ם זה לא טוב כיון שהפרוץ מרובה על העומד. ויש באמת שאומרים לא לטלטל אף ביישובים הקטנים, היכן שאין גדר (כשיש גדר, זה פוטר את בעיית טלטול). אבל בערים הגדולות, ברור שיש מקום להחמיר.
שאלה: לימוד תורה ונגיעה ברגליים: הרב השיב כי מותר ללמוד תורה תוך כדי ריצה, אך אם אנו נוגעים גם ברגליים ובמקומות שדורשים נטילה. האם עדיין אפשר, והאם חיכוך בבגד או בכותל יכול לפתור את הבעיה?
תשובה: במקרה כזה חיכוך בבגד יועיל, כיון שאין מים תוך כדי ריצה.
שאלה: הצמדה בפיצויי פיטורין: מה עמדת ההלכה ביחס לת הצמדה בפיצויי פיטורין, האם יש מקום להקל בלקיחת ריבית כאשר המעביד הלין את הפיצויים באופן שרירותי ובחוסר תום לב, וכן כאשר המעביד פעל בניגוד לדין תורה?
תשובה: במקרה של הלנת שכר שרירותית המלין חייב לפצות את השכיר לפחות על הנזק שגרם לו, כלומר על הריבית שהיה יכול לקבל אילו היה מפקיד את הכסף בבנק.
שאלה: הרב לא מעודד עליה לחומש?: שמעתי שהרב אמר שלא לעלות לחומש, האם הדבר נכון ואם כן מדוע?
תשובה: אני בעצמי הייתי בחומש ביום העצמאות. ודאי שצריך לעלות לחומש ולחדש את היישוב, והלוואי שנזכה שחומש תיבנה. אני תומך בעלייה לשם התיישבות, אבל כשזה סתם "פיקניק" אין עניין בזה.
שאלה: הכשר ירקות וקורנפלקס בחו"ל: האם הכשר של או-יו או או-קי ושאר הכשרים המצויים בארה"ב על פטרוזיליה וכוסברה ושאר ירקות קצוצים יבשים מותרים בשימוש? (אני חיה בארה"ב וניקיון הירק הטרי מצריך עבודה רבה) האם קורנפלקס עם הכשר אך לא פת ישראל מותר באכילה?
תשובה: א. לגבי הירקות הקצוצים של או.יו וכדו' כאן בארץ לא ערכנו על כך בדיקות מעבדה כך שאין לי תשובה לשאלה זו. ידוע לי שיש ירקות שלמים של חסלט בארה"ב (ניו יורק והאזורים הסמוכים), בהם אין כל חשש. טל. 19175603734 שמו יוסי. ב. לגבי קורנפלקס, אין כאן שאלת פת עכו"ם אלא בישולי עכו"ם. קורנפלקס לפי צורת עבודו בארץ הוא נעשה על ידי חום תנור שהוא כאפיה ולכן יש בו איסור בישולי עכו"ם. השאלה היחידה האם בארה"ב הוא מאכל חשוב הנאכל על שולחנות אנשים חשובים ביותר או לא, ואין לי תשובה לכך מחוסר ידע על הנעשה בארה"ב. אבל אם המאכל הזה מוגש במקומות יוקרתיים הרי שיש בו בישולי עכו"ם וצריך שיהודי ידליק את האש או יעשה פעולה בבישול. בברכת התורה והארץ הרב יהודה הלוי עמיחי
שאלה: שכתוב מצבות לנשים: האם מותר לבנות לעבוד בשכתוב מצבות שניזוקו בבית קברות (הר הזיתים)?
תשובה: מותר, אין בזה בעיה.
שאלה: לשנות ההנהגות כבעל?: ראיתי בכמה תשובות של הרב שראוי שלא להעיר לאשה או לבקש לדרוש ממנה לשנות את הנהגותיה ולהחמיר כמו הבעל בכל מיני תחומים כגון צניעות, הכשרים וכו. מה הטעם לכך, האם לא ראוי שהאשה (ובאותה מידה גם האיש) ידעו את רצון בן זוגם וינהגו לפיו גם אם זה דורש מהם מאמץ? הרי לא מדובר פה על חינוך בן הזוג אלא על דרך טובה יותר לחיות חיים משותפים, וברור שככל שיהיו גלויים אחד כלפי השני, כך הקשר יעמיק. וככל שישתדלו ויתאמצו לעשות את רצון השני כך הקשר ילך ויתחזק, וגם הגיוני שאם האשה, לדוגמא, לא תהיה לבושה כפי שבעלה רוצה, זה יפגום בקשר שביניהם, כי לבעל תהיה הרגשה לא טובה כל פעם שיראה אותה. ואם הבעל, לדוגמא, ילך לעבוד בעבודה שאשתו לא רוצה שהוא יעבוד בה זה יפגע בה?
תשובה: אכן ראוי שהאשה תשתדל להתאים את עצמה להנהגות הטובות של הבעל. וכן הבעל ראוי שיתאים את עצמו לדברים טובים שיש בהנהגות האשה. אך ההתקרבות של האחד לשני צריכה להיות לא על ידי לחץ שהאחד לוחץ על השני. אלא זה צריך לבוא מתוך רצון עצמי של כל אחד כלפי השני. יש הרגלים שקשה לעקור בבת אחת. יש השקפות שהשתרשו ולא קל לשנות אותם. ועל כן יש להתאזר בסבלנות ולא לתבוע מהשני להשתנות. אלא כל אחד יעבוד על עצמו וכמים הפנים לפנים. אתה מתאמץ לבוא לקראת אשתך בדברים שחשובים לה, זה יביא לכך שגם היא תתאמץ לבוא לקראתך בדברים החשובים לך.
שאלה: לשוב בתשובה על עבירה בשוגג?: הרב ענה על שאלה זו: בשבועות היתי בתורכיה עם משפחתי, ובטעות אכלתי פיתה שהיה בפנים בשר, כמובן כשגיליתי ירקתי את זה מהפה, אבל בהתחלה חשבתי שזה טונה אז המשכתי לאכול עד שגיליתי את זה, איך ניתן לכפר על כך? בתשובה זו: ראשית כפי שאני מבין משאלתך מדובר בשוגג לכן עקרונית אין צורך לעשות תשובה על כך, ועקרונית כל כל עבירה שאדם עושה צריך שיעשה תשובה דהיינו שיתחרט על מעשיו ויקבל על עצמו שלא לשוב על כך בעתיד וי על מעשיו. א. מדוע הרב כתב שאין צורך לעשות תשובה על עבירה בשוגג, האם יש מקור לכך, כי כמדומני שביוה"כ אנחנו מתוודים גם על עבירות בשוגג? ב. לכאורה השואל נכשל באכילת איסור בשוגג שקרוב לפשיעה, מכיוון שהי ה צריך לברר ולבדוק היטב שמה שהוא אוכל כשר, ולא נראה לפי השאלה, שהוא אכן עשה כן?
תשובה: לא היה בכוונתי שלא צריך לעשות תשובה כלל אלא כוונתי הייתה כפי שעניתי שאין צורך בתשובה מיוחדת אלא מספיק בתשובה כפי שכתב הרמב"ם בהלכות תשובה דהיינו שיתחרט על מעשיו ויקבל לעתיד להזהר בזה יותר וי על עוון זה. ב. לדעתי אין זה קרוב לפשיעה כיון שחשב שיש טונה ולא בשר.
שאלה: ארוסין בשלושת השבועות: האם ניתן לערוך ארוסין בשלושת השבועות? יש לציין כי התאריך גמיש מבחינתינו ואנו יכולים להקדימו ללפני י"ז בתמוז, אך בחרנו בתאריך שיהיה נוח לשתי המשפחות ולנו עצמנו, ואם כן ישנם הגבלות במהלך האירוסין?
תשובה: ניתן לערוך ארוסין בשלושת השבועות, אך ללא מוסיקה.
שאלה: היתר ראיית אשה נשואה במספרה: אשה נשואה שאלה את הרב האם מותר לה להסתפר (ע"י אשה) במספרה שבה אנשים מבחוץ יראו אותה בזמן התספורת בגילוי ראש והרב ענה שלא צריך להחמיר. לא זכיתי להבין איזה היתר יש שאנשים יראו אשה נשואה בגילוי ראש?
תשובה: מדובר על תספורת בתוך בית, ומצד הדין הפשוט חובת כיסוי ראש היא מחוץ לבית. זה שאנשים בחוץ "מכניסים את האף שלהם" ומסתכלים על הנעשה בפנים, זה בעיה שלהם ולא של המסתפרת. כמובן, זה לא הידור מצווה. כמו כן, אישה הרגילה ללכת בביתה ללא כיסוי ראש, אמנם צריכה לחשוש לכך שיש בביתה אורחים (חברים של הילדים וכו'), אך מצד הדין מותר לה ללכת בביתה איך שהיא רוצה. לפי החכמה הפנימית, גם אם האישה בבית ראוי שתלך בכיסוי.
שאלה: דרישת הלכה בפני רב: הרב אצלנו בבית הכנסת דורש על הלכה ולפעמים אומר שאלה בשביל שיוכל לענות עליה אבל הוא קצת מתמהמה ואנשים עונים באמצע כמו:"מותר","אסור","כן","לא". יכול להיות שחלק מן האנשים הרב הוא רבם, אז האם קיים כאן האיסור שלא לדרוש הלכה בפני רבך?
תשובה: כיון שהרב בעצמו שואל את הציבור, לא שייך כאן איסור דרישת הלכה בפני הרב.
שאלה: גט לחומרא וגט מספק: האם יש הבדל בין גט לחומרא לגט מספק. שאלה עולה על רקע נישואין אזרחיים, במקומות שונים נכתב שבית הדין מחייב גט מספק ובמקומות אחרים כתוב שהוא מצריך גט לחומרא?
תשובה: נחלקו גדולי הפוסקים האם צריך גט מנישואין אזרחיים. כיום בהרבה מבתי הדין מצריכים גט מנישואין אלו,וטעמים שונים נאמרו בדבר. אכן,במינוחים הלכתיים ישנם מספר הבדלים בין גט מספק לגט מחומרא אך בכל שאלה בנושא יש לפנות לבית הדין שבקי בפרטי הדין והמקרה המסוים. הרב יהודה אודסר.
שאלה: ריבית על משכנתא ראויה?: מה חושבת היהדות בנושא הריבית הגבוה שלוקחים הבנקים על ההלוואת שנותנים לרכישת דירות (משכתנא), שהרבה פעמים מדובר על זוגות צעירים שההלוואה זו הדרך היחידה מצידם לרכוש דירה, האם לדעת הרב הריבית ראויה?
תשובה: הריבית בכל ערך שהוא אסורה מהתורה. העסקה לעומת זאת מותרת. כלומר, הרוכש דירה עושה עיסקא מסחרית בכך הוא חוסך דמי שכירות ומחזיק ברשותו נכס יקר שערכו רק עולה עם הזמן. צריך לחשב כלכלית האם שותפות הבנק בעיסקה מצדיקה את חלוקת הרווחים המתבטאת בתשלומים שהוא מעלי הנכס.
שאלה: ת על כנסי לימוד תורה: היה לי ויכוח עם חברי האם נכון הדבר לגבות מאנשים כסף על שמיעת שיעורים בכנסים. האם אדם שאין לו את האמצעים הדרושים (היינו כ200 ש"ח ליום עיון) בגלל דבר כה פעוט יפסיד את לימוד התורה ובכך גם את הדרכת התורה? וכן עלה הנושא האם לא היה זה גזל מצד הלל הזקן לעלות על הגג להקשיב לדברי תורה. (כך אולי זה לא גזל "להתגנב" לכנסים אלו, וכן להוריד שיעורים מהאינטרנט בחינם למרות שהם אמורים להיות בת (כגון דף יומי)? (אגב אני יודע על הרבה נשים שלא הולכות לימי עיון אלה בגלל הת הגבוהה)
תשובה: בדרך כלל גביית הת בכנסים הללו איננה עבור הדברי תורה, אלא עבור השימוש באולם וכו'. כך גם היה המקרה אצל הלל הזקן, השמש לא גבה כסף עבור שמיעת הד"ת, אלא כיון שעובד לסדר את בית המדרש וכו' גבה כסף. בדברי תורה עצמם אין דין גזל, ולכן אם יש לו אפשרות לשמוע את הדברי תורה בלי להיכנס לאולם, אין בזה בעייה. ואף לקחת קלטת שמכרו שם ולשכפל אותה יהיה מותר, כל עוד זה לא למטרת רווח.
שאלה: שימוש במעטפה לנדרים: האם מותר לתת לעולה לתורה מעטפה ריקה עם כתובת בית הכנסת בכדי שאחר השבת ישלח נדרי עלייתו לתורה. או שמעטפה זו מוקצה? והאם מותר מעטפה כנ"ל עם כתובת ביהכנ"ס במעטפת גוביינא שאין צורך בבול דואר?
תשובה: זה מוקצה, כי זה לא שייך בשבת.
שאלה: "חדר" או גן: אנו עוברים דירה, ובנינו בן השלוש צריך ללכת לגן רגיל או ל חדר שמשלב משחקים עם קצת לימוד קריאה בשיטה המסורתית. ע"פ מה שאמרו לנו יכולה להיות חוסר מקצועיות ב חדר ואולי למען פיתוחו של הילד כדאי לנו לבחור בגן רגיל. צריך להעיר שמהתרשמות ראשונית יש למלמד ב חדר גישה טובה לילדים. נשמח לדעת מה דעת התורה בעניין, ואיך כדאי לנו להחליט.
תשובה: כדי ליעץ צריך להכיר את הגן ואת החדר. העיקר בגיל הגן זה לא הלימוד אלא החינוך, היחס החם האוהב והחינוך למדות טובות ולהתנהגות נכונה. ואת זה צריך לבדוק היכן הילד יקבל יותר.
שאלה: הוראת קבע ומצב כלכלי: מה דינו של אדם שנתן הוראת קבע לבית מדרש, כאשר מצבו בבנק היה טוב, וכעת החזירו לו את ההוראה.בשל היתרה בבנק, האם הייתה זו התחייבות כעין נדר ועליו להמשיך ולהתחייב לשלם את הוראת הקבע, על-אף מצבו, או שהוא פטור מכך?
תשובה: כיון שהוא לא יכול, הוא פטור, ואין בעיה להפסיק.
שאלה: כשרות כלים חד פעמיים: האם כוסות קרטון שנועדו לשתיה חמה מחויבות בכשרות?
תשובה: לא שמענו שיש בזה בעיית כשרות.
שאלה: הרמת חלק ממיטה בשבת: יש לי מיטה עם מנגנון שאני יכול להרים את החלק העליון של המיטה (נראה לי שזה עובד על לחץ האוויר) האם מותר להרים אותו בשבת, או שיש בזה חשש של בנין וסתירה?
תשובה: השאלה איך זה פועל. אם זה פועל על ידי חשמל יש בזה בעיה. אם זה רק עניין מכני, שמסובבים והקפיצים עולים וכו', אין שום בעיה.
שאלה: חינוך ילדים או משפחה: בעלי ואני בעלי תשובה ב-10 השנים האחרונות. אחי אמור להתחתן בקרוב בעזרת ה. הוא מעוניין לעלות לתורה בשבת חתן, ולאחר העלייה אמורים להגיע לבית הוריי אורחים מצד הכלה והחתן שאינם שומרים תורה ומצוות לסעודה שנייה. ידוע לי שיהיה שם חילול שבת מסויים, לא בכוונה, כמו פלאפונים דלוקים, הגעה בשבת ברכב וכד. יש לי 3 ילדים בגילאי 6 ומטה וחוששת אני שהראייה של חילול השבת תיפגע בכבוד השבת בעיניהם ויפגע ביחס שלהם לשאר המצוות. האם להגיע לאותה שבת ולתת לילדי לראות חילולי שבת או להימנע מלבוא ולפגוע ברגשותיו של אחי, שמצפה ממני להגיע. אני יודעת שהוא לא יבין את ההסבר הזה, בייחוד כשהוא ושאר בני משפחתי משתדלים, עד כמה שהם יודעים, לא לחלל שבת בקרבתנו?
תשובה: נראה לי שלא רק בגלל הילדים אלא בגלל כל אופי השבת והארוחות עדיף לא לבוא. כי אי אפשר לדרוש מהמשפחה שיעשו שבת כהלכה. ותשתדלי לפייס את אחיך ושלא יקפיד עליך ויבין אותך. הרי הוא לא רוצה שתבואי ותרגישי רע כל השבת.
שאלה: חילול נטע רבעי על העץ: יש לי עצי פרי בחצר ופירות אלה עוד מעט יהיו בשלים לאכילה. האם אני יכול לבצע את חילול נטע רבעי על הפרי כאשר הפרי נמצא על העץ? וזאת למנוע מצב שהילדים אוכלים פרי לא מחולל, ואם לא יש פתרון אחר?
תשובה: חלול נטע רבעי הוא כהפרשת תרו"מ רק על התלוש, ישנם פעמים שמתירים לעשות הפרשה מוקדמת (מחשש לתקלה), אבל צריך לעשות נוסח מיוחד (עיין משפט כהן סי' לו), וכמו כן לא ראוי לעשות בתחילת העונה פעם אחת לכל העונה אלא לעשות חלול כל בוקר, כדי שלא יווצר מצב שגדלו הפירות לאחר החילול. בברכת התורה והארץ הרב יהודה הלוי עמיחי
שאלה: כהן שקיים יחסים עם גויה : האם כהן רווק שקיים יחסים עם גויה פסול לכהונה, האם הוא פסול, האם ילדיו העתידים להיוולד פסולים?
תשובה: נפסק בשו"ע אבן העזר סימן ז, יג "הכהן עצמו שעבר ובא על אחת מאיסורי כהונה לא נתחלל", ומקור הדברים בגמרא מסכת קידושין עז., ולכן גם הילדים שיולדו מאישה כשרה אינם נפסלים. אמנם, צריך לדעת, שבעצם הביאה על אישה שהיא מאיסורי כהונה, על פי רוב הפוסקים, יש איסור לאו. כמו כן, בנוסף על האיסור שיש לכהן לבוא על גויה מצד כהונתו יש את האיסור הכללי ששייך בכל יהודי ואפילו ישראל (גמ' ע"ז כו). ובגמרא ערובין יט. כתוב: "אלא הא דכתיב "עברי בעמק הבכא" - ההוא דמחייבי ההיא שעתא בגיהנם, ואתי אברהם אבינו ומסיק להו ומקבל להו, בר מישראל שבא על הגויה דמשכה ערלתו ולא מבשקר ליה". (תרגום: על הפסוק "עברי בעמק הבכא דורשת הגמרא על אלו שמתחייבים להיות בגיהנם ובא אברהם אבינו ומעלם ומקבלם, חוץ מישראל שבא על הגויה שנמשכת ערלתו ולכן אינו מזהה אותו). ובספר הזהר כתוב: (תרגום) שלשה המה דוחים את השכינה מהעולם וגורמים שאין דיורו של הקב"ה בעולם ובני אדם צועקים ואינם נענים ואחד מהם זה השוכב עם בת אל נכר. (זהר שמות דף ג עמוד א). ועיין עוד שם שמאריך בגודל הקלקול והפגם. הרב אברהם זרביב
שאלה: האם מברכים על משקה מזיק?: האם מברכים על משקאות שכיון יודעים בודאות שיש בהם צבעי מאכל וחומרים מסרטנים, וזה מין קללה, והאם הרב מכיר איזה שהוא פוסק שהתייחס לזה?
תשובה: אין נראה שאפשר להורות לא לברך. כיון שאנשים נהנים מעיקרו של משקה (וזה לא כמו "קללה" המוזכרת בתלמוד) ומצד עצמו זה טוב, אלא שיש בזה, במינון נמוך, גם דברים לא טובים. וכן, משרד הבריאות מכשיר את זה וזה סימן שזה לא מסוכן עד כדי כך.
שאלה: ברית מילה לתינוק גוי: אני משמש כמוהל כבר מספר שנים. לפני יום פנתה אלי משפחה בבקשה למול את בנם. בשיחה התברר שהאם תיאלנדית (גויה). האם יש ענין למול את הבן? לא ידוע לי על רצון של המשפחה להכנס לתהליכי גיור. מאידך, יתכן והילד בעתיד ירצה לעבור גיור. השאלה היא עקרונית ולא על הענין הטכני (כלומר ידוע לי שמדובר בכל מקרה בהסרת ערלה ולא ברית יהודית).
תשובה: יש עניין שלא למול את הילד, כל זמן שלא מתגיירים. יש לזה תשובה ב"משפט כהן" של הרב קוק זצ"ל, שאומר במפורש לא למול מי שאינו יהודי.
שאלה: משמעות ברכת בורא נפשות: אשמח לדעת את המשמעות של ברכת בורא נפשות. מה זה בורא נפשות רבות וחסרונן על כל מה שבראת להחיות בהן נפש כל חי ברוך חי העולמים?
תשובה: פירוש הברכה הוא: ברוך אתה ה' שבראת הרבה נפשות ובראת את חסרונם שהם הדברים ההכרחיים לקיום (לחם ומים) וגם בראת דברים שאינם הכרחיים לקיום אלא להחיות נפש, כלומר, לתענוג (פירות וכדומה). (טור אורח חיים סימן רז)
שאלה: סדרת עולם התנ"ך: מה דעת הרב על הסדרה "עולם התנך"?
תשובה: האם יש סמכות תורנית רצינית העומדת מאחרי הסידרה?.
שאלה: "הכשרת" מניות טיב טעם: האם, מבחינת ההלכה, מותר לרכוש כעת מניות טיב טעם, שהרי ידוע שהפירמה עוסקת במזון טרפות, אך הרכישה נעשית לאור העובדה שגאיידמק הולך להוביל את טיב טעם לשביל הכשרות והמנייה תניב רווחים יפים בטווח הארוך עם כניסת גל של צרכנים שומרי כשרות בנוסף לצרכנים הנוכחים? ובמקרה מקביל לכך, האם ההיתר או האיסור חל גם על פירמות במצב דומה בחו"ל, כלומר, האם יש הבדל, בנושא רכישת מניות של פירמות לא כשרות, בין אלה שבארץ לאלה שבחו"ל? אשמח אם הרב יציין מקורות לתשובתו.
תשובה: כשהרשת תפסיק למכור בשר פיגולים ולחלל שבת ראוי יהיה לרכוש את מנויתיה.
שאלה: לימוד הדרכת טאקוונדו במעורב: אני לומדת כבר מספר שנים טאקוונדו (אומנות לחימה) והייתי רוצה ללמוד להדריך בתחום על מנת שאוכל לעבוד במקצוע זה בעתיד. כיום הלימודים של הדרכת מקצוע זה מתקיימים רק במכון וינגייט ורק במסגרת מעורבת. מבנה הלימודים כולל לימודיים עיוניים ומעשיים, כאשר הלבוש באימון המעשי כולל חליפת טאקוונדו (חולצה ומכנסיים רחבים). רציתי לשאול האם זה ר להשתתף במסגרת לימודים כזו. עלי לציין כי ישנן בנות נוספות שלוקחות חלק בתכנית זו על כן לא יהיה מגע ביני לבין הבנים המשתתפים?
תשובה: אם בלימוד אין מגע פיסי בינך לבין בנים, ויש לך חברה של בנות, אמנם אין בזה הידור, אך אם אפשר להקפיד על גדרי הצניעות, את יכולה ללמוד.
שאלה: הגירוש ואהבת חינם: שמעתי שהרב אמר בשיעור שהגירוש היה בגלל "אהבת חינם" חוסר התנגדות מספקת, כגון חיבוק החיילים, האם זה נכון?
תשובה: אני אמרתי שזה לא נכון איך שהאנשים התנהגו, שחיבקו את המפנים, זה נגד הטבע האנושי. אך זה לא שהגירוש קרה בגלל זה. יכול להיות שאם היו כולם מתנגדים, לא היו יכולים לבצע את הפשע הזה.
שאלה: הפסק בנטילת ידיים?: אני עובד בתור מאבטח בבתי ספר. כאשר אני צריך ליטול ידיים אני נכנס לבית הספר, שנמצא רחוק מביתן השומר (אולי כמה עשרות מטרים), ואחר כך חוזר לאכול בביתן. האם יש בכך הפסק ואם כן מה צריך לעשות?
תשובה: לכתחילה מוזכר שלא יהיה מהלך 22 אמה (11 מטר) בין נטילה ל"המוציא". אם אתה רוצה להיות חסיד, תיקח פרוסת לחם קטנה איתך לנטילת ידיים, תברך "המוציא" אחר הנטילה, ותאכל את החתיכה על דעת להמשיך לאכול בביתן. כל זה לכתחילה, אך אם לא עשית כך והלכת לביתן, לא הפסדת את הברכה.
שאלה: תוקף הסכם פשרה בדיני תורה: רציתי לשאול האם כאשר נחתם בין מעביד לעובד הסכם פשרה לסילוק כל החובות של המעביד לעובד, ולאחר זמן נודע לעובד כי לא ידע רבות מזכויותיו וכי הסכם הפשרה נמוך באופן משמעותי ממה שיכול היה לקבל, האם הסכם זה בר תוקף לפי דיני התורה?
תשובה: על פי דין תורה, פשרה בטעות בטלה, וגם אם נעשתה בקנין. כך פסק השו"ע חושן המשפט סימן כה סעיף ה. וכתב הסמ"ע שם בשם המהרי"ק: 'אם אחד נתפשר בחלק ירושתו בדבר מועט כי אמרו לו שלא היו נכסים מרובים ואח"כ נודע לו שהיו נכסים מרובים ושהיה מגיע לחלקו כמעט כפליים הוה פשרה בטעות'. והביאו הש"ך בסימן יב ס"ק כד. וכך גם מחילה בטעות, פסק הרמ"א בסימן רמא סעיף ב שאינה מחילה. ועיין היטב סימן יז סעיף יב ברמ"א, ובנושאי כלים (סמ"ע, ש"ך ונתיבות המשפט. ודלא כקצות החושן שם). ובעיקרון, אם מניחים שהעובד יודע על תנאיו, או יודע שיש תנאים שונים אע"פ שאינו יודע את כל הפרטים, ועל בסיס הנחה זאת הוא התפשר, יתכן לראות מחילה פשרה זאת כמי שנעשתה מתוך ידיעה. אבל אם הוא לא אמור היה לדעת זה מצב אחר. (עיין סימן סא סעיף יג על מי שטוען שחתם על שטר וטוען שלא הבין את תוכנו, שעכ"פ הוא חייב. ובש"ך שם שאפילו ידוע כדבריו). ולדינא יש לשאול על פרטי המקרה במדוייק מפני שיתכנו צדדים נוספים, גם צריך לשמוע את טענות הצד השני כמובן. הרב אברהם זרביב.
שאלה: הבדלה כזמן רבנו תם: אני רוצה לעשות הבדלה לפי זמן רבנו תם. בבית הכנסת שבו אני מתפללת עושים הבדלה אבל לא לפי זמן רבנו תם. כיוון שאני לא נשואה וגרה לבד אין מי שיעשה עבורי את ההבדלה בבית, שמעתי שאפשר לעשות הבדלה בבית הכנסת עם הציבור ולאחר מכן להמשיך את שמירת השבת עד לזמן רבנו תם. האם נכון לעשות כך, ומה ההלכה אומרת במקרה כזה?
תשובה: את יכולה בהחלט לשמוע הבדלה בבית הכנסת קודם זמן רבינו תם, ולאחר ההבדלה תמשיכי לשמור שבת עד זמן ר"ת.
שאלה: אות שהופיעה בחלום: אני לא אדם דתי, ואני יודע שזה לא שאלה אופיינית לפורום זה. התעוררתי לפני זמן מסוים מחלום בו האות ט הופיעה בצורה מאוד ברורה וחזקה. יש לי הרגשה אמיתית שהדבר בעל משמעות ושהכתובת היא אתר מסוג זה ולא בכיוון של פירוש חלומות מודרני יותר. מקווה שהרב יוכל לעזור?
תשובה: האות ט' היא תחילת המלה טוב והיא רומזת לטוב. יחד עם זה צורת האות ט' נראית כאילו החלק העליון הימני נכנס לתוך חלל הפנימי ומסתתר שם. יש ללמוד מכך שיש רמז לטוב הפנימי שיש בך והוא מסתתר ועליך לגלותו ולפעול על פיו כי אז תראה את הטוב בשלימות.
שאלה: עזרה בקטטה וסיכון עצמי: אם אני רואה ברחוב כמה אנשים תופסים בן אדם ומכים אותו, האם אני מחוייב להציל אותו למרות הסיכון העצמי שלי, שיכו גם אותי, אם זה ברור שהסכנה היא לא כל כך חמורה לנער והכי גרוע הוא יצא עם כמה מכות, האם יש כאן דין רודף כמו שאחר רודף אחר חבר עם סכין?
תשובה: אינך חייב להתערב בקטטה.
שאלה: מוטרד מדרישות אשתי בכתובה: אני מתחתן בעוד כמה ימים, והסכום של הכתובה שאני רוצה לרשום מטריד את אשתי לעתיד. אני רוצה לרשום גימטריא מסוימת. היא מתנגדת. לפני חודש קנינו דירה היא ביקשה לרשום זכויות היא הביאה 90 מערך הדירה אני הבאתי רק 10 מהדירה אבקש את דעת הרב הכנה.
תשובה: אשתך לעתיד צודקת! זו מטרת הכתובה להבטיח (שלא נצטרך!) את זכויותיה הממוניות. לכן החתן חותם על כתובה ולא הכלה כי הכתובה מציינת את חובות החתן לכלה. בין היתר עליו להתחיב להחזיר לה את הנדוניא בערכה. אלו הם נכסי צאן ברזל. במקרה שלך עליך לרשום בכתובה את הערך של חלקה בדירה. וראוי לכתוב גם "צמוד למדד הבניה" כי זהו הצאן ברזל של ערך הדירה. את הכתובה תגנזו במקום שמור שלא תצטרכו אותה לעולם! מזל טוב, לחיים של אהבה ואחוה ורעות.
שאלה: הוראה חד-משמעת לפלאפון כשר: ברצוני לשאול על הנושא הכאוב של מכשירי הפלאפונים החדישים והמשוכללים שניתן בקלות להגיע למקומות שאינם ראויים ואינם מתאימים לרוח ישראל סבא. בסך הכל מכשיר טלפון רצינו לקנות והנה נכנסה הטלביזיה עם 40 ערוצים, מחשב, אינטרנט ועוד כהנה וכהנה מריעין בישין. לפני כשנתיים קמה וועדת רבנים לעניני תקשורת וקבעה אשר קבעה, ועתה ישנם מכשירים "כשרים" שלא שמותר לדבר בהם לשון ורכילות שנוחים ופשוטים, וגם "חוסכים" הרבה הרבה כסף. למה לא יוצאת הוראה חד-משמעית שעל כולם להחליף את הפלאפונים ל"כשרים" או לכל הפחות ואף היותר למכשירים הקודמים, מה צריכים אנו יותר מאשר לדבר בפלאפון? מי שרוצה משחקים שיקנה לעצמו "משחק" וחלילה לא ישחק בחינוך בננו ובנותינו.
תשובה: הוראת ההלכה הנצחית היא חד משמעית ואין צורך לחזור עליה בכל וריאציה חדשה. לדוגמא יש לי פלאפון מהדור השלישי והגלישה לאתרים פסולים חסומה! זו הדרך!.
שאלה: איך לנהוג עם מכרים חילונים?: אדם שהיה מסורתי ונהיה בעל תשובה, שהתנתק מהעולם החילוני לגמרי, כיצד ינהג עם חברים שהיו לו בעולמו הקודם, מכרים ידידים ידידות מהצבא, בית ספר, עבודה, מה הוא אמור לעשות כשיוצרים איתו קשר? הרי הוא מואס לחלוטין בהלך מחשבתם, ואין לו על מה לדבר איתם, המחשבה שלו שונה לחלוטין, ובכלל זה נראה לו שלא ייצא שום דבר טוב מזה. אין ממש נושאים משותפים והם מסתכלים על האדם הרוחני באופן תמוה. האם לסנן טלפונים ולהתחמק זו הדרך, האם אדם צריך להסביר את עצמו באיזה אופן, מה הדרך שהתורה מציעה? אשמח אם הרב יענה תשובה ריאלית ופרקטית ככל האפשר.
תשובה: שאלה גדולה שאלת. בתקופה הראשונה של החזרה בתשובה יש קושי גדול. כי מצד אחד עדיין הדרך לא מבוססת ולא ניתן להסביר לחברים החילוניים למה החלטת לשוב בתשובה. ומאידך הקשר של החברים אליך חזק. ועל כן אדם כזה צריך להכין לעצמו הסבר כללי במשפטים מעטים למה הוא בחר בדרך התשובה. למשל, כי הוא הרגיש ריקנות ועכשו מצא תוכן ומשמעות לחיים. וכי הוא נוכח כי החיים הדתיים יותר נכונים הם מחייבים להיות יותר טובים בין אדם לחבירו. התורה מכוונת להמנע מכל פגיעה באחרים בין בדיבור בין במעשים. יש יותר עזרה הדדית. יש על מי להשען בעת צרה על אבינו שבשמים. ההסבר צריך להיות קצר ולהמנע מלהכנס בדיון על כך כי המטרה רק להסביר בראשי פרקים מה הביא לרצון לשוב. ולא לשכנע ולא להתווכח. אכן להמשיך להיות בקשר עם חברים חילוניים יש קושי כי הנושאים המעסיקים אותם שונים ובחלקם לא ראויים ורק עם חברים ערכיים ומוסריים שמוצאים איתם שפה משותפת על ערכים יש אפשרות למצוא שפה משותפת ולהמשיך את הקשר.
שאלה: אין דבר העומד בפני הרצון: האם יש מושג כזה ביהדות "אין דבר העומד בפני הרצון", האין זה סותר את יד ה בכל דבר, זה הרי אומר שהאדם יכול הכל?
תשובה: האמירה "אין דבר העומד בפני הרצון" אין כוונתה שהאדם יהפך להיות הקב"ה שמנהל את כל העולמות. הרי כבר אמרו ח הכל בידי שמים חוץ מיראת שמים. הכוונה של ח היא שבנושא יראת שמים של האדם כלומר בהתגברות של האדם על יצרים או עבירות אין שום דבר שמחייב את האדם לעשות עבירה ואם אדם רוצה הוא יכול להיות צדיק גמור. אין דבר העומד בפני הרצון בנוגע לטהרה הפנימית שלך. כיצד זה יפעל על העולם והסביבה זה תניח לקב"ה.
שאלה: כבוד למורה שלימד אותי בעבר: איך יש לפנות למורה שלימד ה אותך בעבר לפני מספר שנים, האם בתוספת הכינוי "המורה" או שאפשר לקרוא בשם הפרטי?
תשובה: אין חובה לפנות למורה שלך לשעבר בתואר המורה אלא אפשר לפנות אליו בשמו הפרטי.
שאלה: מדוע לעקם המזוזה?: רציתי לדעת מדוע צריך לשים את המזוזה באלכסון כשהראש כלפי פנים, לפי מנהגי אשכנז?
תשובה: עיין ברמ"א ביו"ד (סי' ר"צ סעיף ו), שכיון שיש אומרים שהמזוזה צריכה להיות שכובה לגמרי דהיינו אורכה לרוחב הפתח, ואם הניחה זקופה פסולה לגמרי, לכן על מנת לצאת ידי כל הדעות כותב שם הרמ"א שיניח המזוזה מוטה על צידה. אך כל זה לאשכנזים אבל הספרדים צריכים להניח המזוזה כשהיא זקופה ולא מוטה על צידה.
שאלה: השהיית כבד במקרר: קניתי כבד. והוא נמצא במקרר יותר משלושה ימים ללא צלייה. האם יש עם זה בעיה, ואיך ניתן לפתור אותה, והאם עניין זה בכל בשר שעמד יותר משלושה ימים וצריך לצלות אותו לפני השימוש, וכן אם אין לי רשת מיוחדת לצליית כבד, איך ניתן להכשירו?
תשובה: כל בשר ששהה ג' ימים ללא מליחה והכשר כדין א"א להכשירו אלא יצלה אותו, אלא שלכתחילה אין להשהות בשר בלא מליחה ג' ימים שמא ישכח ויכשיר אותו כרגיל ויבשל אותו, אבל כבד שמימלא אין אפשרות לאוכלו אלא ע"י צליה מותר אפ' לכתחילה להשהותו ג' ימים. עיין ביו"ד (סי' ס"ט סעיף י"ב), ובפתחי תשובה שם (ס"ק כ"ו). לכן לשאלתך כבד אין שום אפשרות לאוכלו אלא ע"י צליה בין אם שהה פחות מג' ימים ובין אם שהה יותר מג' ימים.
שאלה: מהי "תורת חיים": לאחרונה שומעים יותר על המושג תורת חיים ו תורת חיים בעוז וגם ראיתי את המושג הזה בכתבי הרצי"ה, שאלתי היא, מה אומר המושג של תורת חיים, ומה מקורותיו ביהדות?
תשובה: הביטוי תורת חיים נמצא בתפלה. כי באור פניך נתת לנו "תורת חיים" ואהבת חסד. אמרו חכמים במדרש בעולם הזה נתתי לכם תורה לעתיד לבוא חיים אני נותן לכם. וביאור הדבר לעתיד לבוא התורה לא תיהיה לעול על האדם. אלא הלבבות יחפצו בתורה וכל מה שהתורה מצווה זה יהיה גם החפץ הטבעי של לב האדם בעצמו. וכך אומר הנביא ירמיה ל"א "נתתי את תורתי בקרבם ועל לוח לבם אכתבנה" ועיין מדרש רבה שיר השירים א' אות ט"ו. למגמה זו אנו שואפים לחיות את התורה. לגלות את טבע הנשמה שבתוכינו שטבע זה זהה לחלוטין עם רצונה של תורה.
שאלה: עליה לתורה ומעשר: אני עולה לתורה לפעמים בבית כנסת ובכל פעם שהוא נקרא לעלות לתורה הוא תורם ח"י שקלים לבית כנסת, האם אפשר לתרום את הכסף הזה מכספי מעשר?
תשובה: לא, אם ייעדת כסף למעשר, זה צריך להיות בשביל עניים, ולא בשביל לשלם את החובות שהתחייבת.
שאלה: איך יש תורה שבעל פה?: איך יכול להיות שיש היום תורה שבעל פה, הרי ידוע לנו מהנביאים שהייתה תקופה שבה נשתכחה התורה מעמ"י?
תשובה: מעולם לא הייתה תקופה שהתורה כולה נשכחה ח"ו, אלא נשכחו פרטים מסויימים שהנביאים חזרו והזכירו לנו.
שאלה: שם לא עברי לילד: בשעה טובה אנו נהיים הורים בעוד חודשיים לבן ראשון. ויש לנו התלבטות מאחר וסבי עליו ה נפטר לפני שנה וחצי, ומאז זה הנכד הראשון שנולד ואנו מאוד רוצים ומרגישים צורך לקרוא לילד על שמו. סבי לא נקבר כדת משה וישראל לצערנו למרות היותו יהודי מה שמגדיל בעיננו לפחות, את הצורך לקרוא על שמו. אך שמו של סבי היה אלן (Alan) שזה לא שם עברי. האם ניתן לקרוא לילד שם ראשון עברי ושם שני על שמו של סבי כאשר זה לא יהיה השם שבו ישתמשו ביום יום?
תשובה: תקראו שם ראשון עיברי, כמו שאתם רוצים, ושם שני תרגום לשם הלועזי.